Document ID: 31998D0573

KOMISSION PÄÄTÖS,
tehty 12 päivänä lokakuuta 1998,
sellaisten kolmansien maiden luettelosta, joista kalastustuotteiden tuonti ihmisravinnoksi on sallittua, tehdyn päätöksen 97/296/EY muuttamisesta (tiedoksiannettu numerolla K(1998) 2971) (ETA:n kannalta merkityksellinen teksti) (98/573/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita, 22 päivänä kesäkuuta 1995 tehdyn neuvoston päätöksen 95/408/EY (1), sellaisena kuin se on muutettuna päätöksellä 97/34/EY (2), ja erityisesti sen 2 artiklan 2 kohdan ja 7 artiklan,
sekä katsoo, että
komission päätöksessä 97/296/EY (3), sellaisena kuin se on viimeksi muutettuna päätöksellä 98/419/EY (4), luetellaan kolmannet maat, joista kalastustuotteiden tuonti ihmisravinnoksi on sallittua; luettelon I osa koskee kolmansia maita, joiden osalta on tehty erityinen päätös, ja sen II osassa mainitaan maat, joihin sovelletaan päätöksen 95/408/EY 2 artiklan 2 kohtaa,
komission päätöksissä 98/568/EY (5), 98/570/EY (6) ja 98/572/EY (7) vahvistetaan erityiset edellytykset kalastus- ja vesiviljelytuotteiden tuonnille Guatemalasta, Tunisiasta ja Kuubasta,
Guatemala, Tunisia ja Kuuba olisi sen vuoksi lisättävä niitä maita ja alueita, joista kalastustuotteiden tuonti ihmisravinnoksi on sallittua, koskevassa liitteessä I olevan luettelon I osaan,
Pakistan on osoittanut täyttävänsä päätöksen 95/408/EY 2 artiklan 2 kohdassa tarkoitettuja edellytyksiä vastaavat edellytykset,
sen vuoksi olisi lisättävä kyseinen maa liitteessä I olevan luettelon II osaan, ja
tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Korvataan päätöksen 97/296/EY liite I tämän päätöksen liitteellä.
2 artikla
Tämä päätös on osoitettu kaikille jäsenvaltioille.
Tehty Brysselissä 12 päivänä lokakuuta 1998.

Labels: 0
3
5
6